CELEX: 32022R0711
Language: lv
Date: 2022-05-06 00:00:00
Title: Komisijas Regula (ES) 2022/711 (2022. gada 6. maijs) par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

10.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 133/12
               
            
         KOMISIJAS REGULA (ES) 2022/711
         (2022. gada 6. maijs)
         par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, izņemot, ja Komisija tās ir atļāvusi saskaņā ar minēto regulu un tās ir iekļautas atļauto norāžu sarakstā.
                  
               
                     (2)
                  
                  
                     Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus veselīguma norāžu atļauju saņemšanai var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei zinātniskā novērtējuma sagatavošanai, kā arī Komisijai un dalībvalstīm informācijai.
                  
               
                     (3)
                  
                  
                     Iestādei par attiecīgo veselīguma norādi jāsniedz atzinums.
                  
               
                     (4)
                  
                  
                     Komisija, ņemot vērā Iestādes sniegto atzinumu, lemj par veselīguma norāžu atļaušanu.
                  
               
                     (5)
                  
                  
                     Pēc tam, kad uzņēmums analyze & realize GmbH saskaņā ar Regulas (EK) Nr. 1924/2006 13. panta 5. punktu bija iesniedzis pieteikumu, Iestāde tika lūgta sniegt atzinumu par veselīguma norādi, kas saistīta ar GlycoLite™ un ķermeņa svara samazināšanu (jautājums Nr. EFSA-Q-2018-00611). Pieteikuma iesniedzējs ierosināja norādi formulēt šādi: “GlycoLite™ palīdz samazināt ķermeņa svaru.”
                  
               
                     (6)
                  
                  
                     Komisija, dalībvalstis un pieteikuma iesniedzējs no Iestādes par minēto norādi saņēma zinātnisko atzinumu (2), kurā, pamatojoties uz iesniegtajiem datiem, secināts, ka iesniegtie pierādījumi ir nepietiekami, lai starp tāda balto pupiņu (Phaseolus vulgaris L.) ekstrakta ūdenī patēriņu, kas standartizēts pēc tās in vitro α-amilāzes inhibitorās darbības (GlycoLite
                        TM), un ķermeņa svara samazināšanos vai nu uzņemot ierobežotu daudzumu enerģijas, vai ēdot ad libitum varētu konstatētu cēloņsakarību. Tātad veselīguma norāde neatbilst Regulas (EK) Nr. 1924/2006 prasībām pret iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (7)
                  
                  
                     Pēc tam, kad uzņēmums BioGaia AB saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestāde tika lūgta sniegt atzinumu par veselīguma norādi, kas saistīta ar mutē disperģējošām sūkājamām tabletēm, kuras satur Lactobacillus reuteri DSM 17938 un Lactobacillus reuteri ATCC PAT 5289, un normālu smaganu darbību (jautājums Nr. EFSA-Q-2019-00383). Pieteikuma iesniedzējs ierosināja norādi formulēt šādi: “Sūkājamas tabletes, kas satur Lactobacillus reuteri DSM 17938 un Lactobacillus reuteri ATCC PAT 5289 un uztur normālu smaganu darbību.”
                  
               
                     (8)
                  
                  
                     Komisija, dalībvalstis un pieteikuma iesniedzējs no Iestādes par minēto norādi saņēma zinātnisko atzinumu (3), kurā, pamatojoties uz iesniegtajiem datiem, secināts, ka iesniegtie pierādījumi ir nepietiekami, lai starp tādu mutē disperģējošu sūkājamo tablešu patēriņu, kuras satur Lactobacillus reuteri DSM 17938 un Lactobacillus reuteri ATCC PAT 5289, un normālas smaganu darbības nodrošināšanu varētu konstatēt cēloņsakarību. Tātad veselīguma norāde neatbilst Regulas (EK) Nr. 1924/2006 prasībām pret iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (9)
                  
                  
                     Pieņemot šo regulu, tika ņemti vērā analyze & realize GmbH un analyze & realize GmbH komentāri, ko Komisija saņēma saskaņā ar Regulas (EK) Nr. 1924/2006 16. panta 6. punktu.
                  
               
                     (10)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minētās veselīguma norādes Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā neiekļauj.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 6. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2019; 17(6):5715.
         
            (3)  EFSA Journal 2020; 18(3):6004.
      
      
         
            PIELIKUMS
            Noraidītās veselīguma norādes
            
                        Pieteikums – attiecīgie Regulas (EK) Nr. 1924/2006 noteikumi
                     
                     
                        Uzturviela, viela, pārtikas produkts vai pārtikas produktu kategorija
                     
                     
                        Norāde
                     
                     
                        Atsauce uz EFSA atzinumu
                     
                  
                        Veselīguma norāde saskaņā ar 13. panta 5. punktu, kura pamatota ar jaunākajām zinātniskajām atziņām un/vai ietver prasību pēc īpašniekdatu aizsardzības
                     
                     
                        
                           GlycoLite
                           TM – ar īpašumtiesībām aizsargāts standartizēts balto pupiņu (Phaseolus vulgaris L.) ekstrakts ūdenī
                     
                     
                        
                           GlycoLite™ palīdz samazināt ķermeņa svaru
                     
                     
                        Q-2018-00611
                     
                  
                        Veselīguma norāde saskaņā ar 13. panta 5. punktu, kura pamatota ar jaunākajām zinātniskajām atziņām un/vai ietver prasību pēc īpašniekdatu aizsardzības
                     
                     
                        Sūkājamas tabletes, kas satur divus Lactobacillus reuteri celmus:
                        
                           Lactobacillus reuteri DSM 17938 un Lactobacillus reuteri ATCC PAT 5289, aptuveni vienāds daudzums no katra celma (minimālais kopējais daudzums vienā sūkājamā tabletē: 1 × 108 KVV no katra baktēriju celma)
                     
                     
                        Sūkājamas tabletes, kas satur Lactobacillus reuteri DSM 17938 un Lactobacillus reuteri ATCC PAT 5289 un uztur normālu smaganu darbību.
                     
                     
                        Q-2019-00383